Ny etagebebyggelse, [adresse] 1A 
BESLUTNING 
Sara Nilsson, Marius Friis, Freddy Henriksen, Flemming Olsen, Tommy Ravn og Klavs Paulsen 
Marianne Mogensen kunne tiltræde indstillingen med bemærkning om, at forvaltningen bemyndiges til i samarbejde med 
bygherren at bearbejde facaden i stueetagen samt arbejde med altanernes udtryk.  
 
Jens Christensen tog forbehold med henblik på en nærmere drøftelse i byrådsgruppen.  
Tilladelse til at opføre en ny etagebebyggelse med 28 boliger og dagligvarebutik på [adresse] 1A. 
RESUMÉ 
Der er søgt om tilladelse til at opføre en ny bebyggelse i 5 etager med altaner og tagterrasse med i alt 28 
boliger og en dagligvarebutik i stueetagen på [adresse] 1A.  
 
Ejendommen ligger i karrébebyggelse omfattet af lokalplan 806, der udlægger området til cityformål. 
Bebyggelse er fastsat ved byggefelter med angivelse af maksimale etageantal og bygningshøjder. 
Lokalplanen kræver etablering af 80 parkeringspladser.  
 
Det ansøgte projekt kræver dispensation til etablering af kun 38 parkeringspladser på terræn i gården med 
overdækning til ophold i stedet for lokalplanens forudsatte 80 parkeringspladser i kælder med ophold ovenpå 
på terræn.  
 
En partshøring har medført indsigelser, hvor der især peges på, at projektet ikke er tilpasset området, 
byggeriet er for højt, giver forringede lysforhold, indbliksgener, forringede trafik- og parkeringsforhold mv.  
 
Byggeriets etageantal og højde ligger inden for rammerne af lokalplanen, og byggeriet vurderes at være 
tilpasset området bl.a. med hensyn til skala og materialevalg.  
 
Altanerne, der ligger udover lokalplanens afgrænsning, skønnes ikke at medføre indvirkninger, der ligger ud 
over, hvad der må forventes i midtbyområdet.  
 
Behovet for parkeringspladser knytter sig navnlig til muligheden for omdannelse fra erhverv til boliger i den 
store 8-etages bygning på [adresse] 1-3, som har de største etagearealer.  
 
Da der ikke er tale om udvikling af ejendomskomplekset som helhed nu (inkl. [adresse] 1-3), indstilles det 
at dispensere til 38 parkeringspladser på terræn med opholdsareal ovenpå. 
INDSTILLING 
At byrådet bemyndiger Teknik og Miljø til at meddele de fornødne tilladelser til byggeriet.  
Sagens forløb 
08-04-2015 Borgmesterens Afdelings påtegning 
Fremsendes til Magistraten. Borgmesterens Afdeling har ingen bemærkninger til indstillingen. 
13-04-2015 Magistraten 
Fremsendes til [adresse] med bemærkning, at Magistraten i mødet den 13. april 2015 anbefaler, at byrådet 
tiltræder Magistratsafdelingen for Teknik og Miljøs indstilling af 25. marts 2015. 
29-04-2015 [adresse] 
Fremsendes til Teknisk Udvalg til behandling i henhold til beslutning i byrådets møde den 29. april 2015 
11-05-2015 Teknisk Udvalg 
Sara Nilsson, Marius Friis, Freddy Henriksen, Flemming Olsen, Tommy Ravn og Øjvind Bech 
kunne tiltræde indstillingen med bemærkning om, at forvaltningen bemyndiges til i samarbejde med bygherren at 
bearbejde facaden i stueetagen samt arbejde med altanernes udtryk.  
 
Jens Christensen tog forbehold med henblik på en nærmere drøftelse i byrådsgruppen. 
20-05-2015 Aarhus Byråd 
Beslutning ikke frigivet 
